《次韵李大著春日杂诗十首》
宋代·喻良能

素发已垂领，故园犹未归。
鸟声思磴道，柳色忆荆扉。
嫩绿枝边暗，残红叶底稀。
几多新乳燕，一一出巢飞。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。